OBRAZLOŽITVENI MEMORANDUM

1) Ozadje predloga

|| Razlogi za predlog in njegovi cilji Ta predlog zadeva uporabo Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti („osnovna uredba“), pri delnem vmesnem pregledu veljavnih protidampinških dajatev na uvoz nekaterih pritrdilnih elementov iz železa ali jekla s poreklom iz Ljudske republike Kitajske, razširjenih na uvoz nekaterih pritrdilnih elementov iz železa ali jekla, poslanih iz Malezije, ne glede na to, ali so deklarirani kot izdelki s poreklom iz Malezije ali ne.

|| Splošno ozadje Ta predlog je nastal v okviru izvajanja osnovne uredbe.

The || Veljavne določbe na področju, na katero se nanaša predlog Dokončna protidampinška dajatev na uvoz nekaterih pritrdilnih elementov iz železa ali jekla, ki se trenutno uvrščajo pod oznake KN ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 in ex 7318 22 00 s poreklom iz Ljudske republike Kitajske je bila uvedena z Uredbo Sveta (ES) št. 91/2009 (UL L 29, 31.1.2009, str. 1), kakor je bila spremenjena z Izvedbeno uredbo Sveta (EU) št. 924/2012 (UL L 275, 10.10.2012, str. 1). Z Izvedbeno uredbo Sveta (EU) št. 723/2011 (UL L 194, 26.7.2011, str. 6) so bile protidampinške dajatve na uvoz nekaterih pritrdilnih elementov iz železa ali jekla s poreklom iz Ljudske republike Kitajske razširjene na uvoz nekaterih pritrdilnih elementov iz železa ali jekla, poslanih iz Malezije, ne glede na to, ali so deklarirani kot izdelki s poreklom iz Malezije ali ne.

|| Usklajenost z drugimi politikami in cilji Unije Ni relevantno.

2) Posvetovanje z zainteresiranimi stranmi in ocena učinka

|| Posvetovanje z zainteresiranimi stranmi

|| Zainteresirane strani, ki jih postopek zadeva, so imele možnost, da med postopkom zagovarjajo svoje interese v skladu z določbami osnovne uredbe.

|| Zbiranje in uporaba strokovnih mnenj

|| Zunanje strokovno mnenje ni bilo potrebno.

|| Ocena učinka Ta predlog je posledica izvajanja osnovne uredbe. Osnovna uredba ne določa splošne ocene učinka, vendar vsebuje izčrpen seznam pogojev, ki jih je treba oceniti.

3) Pravni elementi predloga

|| Povzetek predlaganih ukrepov Komisija je 14. maja 2013 začela delni vmesni pregled protidampinških dajatev na uvoz nekaterih pritrdilnih elementov iz železa ali jekla s poreklom iz Ljudske republike Kitajske, kakor so razširjene na uvoz izdelkov, poslanih iz Malezije, ne glede na to, ali so deklarirani kot izdelki s poreklom iz Malezije ali ne. Komisija je pregled začela na utemeljeno zahtevo, ki jo je vložila družba Malaysian Precision Manufacturing SDN BHD („vložnik“). Vložnik je zahtevek za pregled umaknil, preden je odgovoril na vprašalnik. Ugotovljeno je bilo, da zaključek postopka pregleda ne bi bil v nasprotju z interesom Unije. Zato se predlaga, da Svet sprejme priloženi predlog uredbe za zaključek preiskave v zvezi z vmesnim pregledom, ki bi ga bilo treba objaviti v Uradnem listu Evropske unije.

|| Pravna podlaga Uredba Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti.

|| Načelo subsidiarnosti Predlog je v izključni pristojnosti Unije. Načelo subsidiarnosti se zato ne uporablja.

|| Načelo sorazmernosti Predlog je v skladu z načelom sorazmernosti iz naslednjih razlogov.

|| Oblika ukrepanja je opisana v navedeni osnovni uredbi in ne dopušča odločanja na nacionalni ravni.

|| Navedba o načinu zmanjšanja finančne in upravne obremenitve Unije, nacionalnih vlad, regionalnih in lokalnih organov, gospodarskih subjektov in državljanov ter o njeni sorazmernosti s ciljem predloga se ne uporablja.

|| Izbira instrumentov

|| Predlagani instrument: uredba.

|| Druga sredstva ne bi bila ustrezna iz naslednjega razloga: Druga sredstva ne bi bila primerna, ker osnovna uredba ne predvideva drugih možnosti.

4) Proračunske posledice

|| Predlog ne vpliva na proračun Unije.

2013/0318 (NLE)

Predlog

IZVEDBENA UREDBA SVETA

o zaključku delnega vmesnega pregleda protidampinških ukrepov, ki se uporabljajo za uvoz nekaterih pritrdilnih elementov iz železa ali jekla s poreklom iz Ljudske republike Kitajske, kakor so bili razširjeni na uvoz izdelkov, poslanih iz Malezije, ne glede na to, ali so deklarirani kot izdelki s poreklom iz Malezije ali ne

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti[1] („osnovna uredba“), zlasti členov 11(3) in 13(4) Uredbe,

ob upoštevanju predloga, ki ga je po posvetovanju s svetovalnim odborom predložila Evropska komisija („Komisija“),

ob upoštevanju naslednjega:

1. POSTOPEK

1.1. Veljavni ukrepi

(1) Svet je z Uredbo Sveta (EU) št. 91/2009[2], kakor je bila spremenjena z Izvedbeno uredbo Sveta (EU) št. 924/2012[3], uvedel dokončno protidampinško dajatev na uvoz nekaterih pritrdilnih elementov iz železa ali jekla, ki se trenutno uvrščajo pod oznake KN ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 in ex 7318 22 00, s poreklom iz Ljudske republike Kitajske („veljavni ukrepi“).

(2) Svet je z Izvedbeno uredbo (EU) št. 723/2011[4] razširil dokončno protidampinško dajatev na uvoz nekaterih pritrdilnih elementov iz železa ali jekla s poreklom iz Ljudske republike Kitajske na uvoz nekaterih pritrdilnih elementov iz železa ali jekla, poslanih iz Malezije, ne glede na to, ali so deklarirani kot izdelki s poreklom iz Malezije ali ne („veljavni ukrepi, kakor so bili razširjeni“).

1.2. Zahtevek za pregled

(3) Zahtevek za delni vmesni pregled v skladu s členoma 11(3) in 13(4) osnovne uredbe je vložila družba Malaysian Precision Manufacturing SDN BHD („vložnik“), proizvajalec izvoznik iz Malezije.

(4) Zahtevek je bil po obsegu omejen na odobritev izvzetja vložnika iz veljavnih ukrepov, kakor so bili razširjeni.

(5) V zahtevku je vložnik trdil, da je dejanski proizvajalec nekaterih pritrdilnih elementov iz železa ali jekla in da je sposoben proizvesti celotno količino nekaterih pritrdilnih elementov iz železa ali jekla, ki jih je poslal v Unijo od začetka obdobja preiskave proti izogibanju, ki je privedla do uvedbe veljavnih ukrepov, kakor so bili razširjeni.

(6) Vložnik je predložil dokaze prima facie, da je bil v Maleziji uveljavljen kot proizvajalec nekaterih pritrdilnih elementov iz železa ali jekla že dolgo pred uvedbo veljavnih ukrepov. Poleg tega je vložnik navedel, da je sicer povezan z nekaterimi proizvajalci nekaterih pritrdilnih elementov iz železa ali jekla v Ljudski republiki Kitajski, vendar so bili odnosi s povezanimi družbami v Ljudski republiki Kitajski vzpostavljeni pred uvedbo veljavnih ukrepov in niso bili uporabljeni za izogibanje veljavnim ukrepom, kakor so bili razširjeni.

1.3. Začetek delnega vmesnega pregleda

(7) Potem ko je Komisija po posvetu s svetovalnim odborom ugotovila, da zahtevek vsebuje zadostne dokaze prima facie za začetek delnega vmesnega pregleda, je 14. maja 2013 z obvestilom, objavljenim v Uradnem listu Evropske unije[5] („obvestilo o začetku“), začela delni vmesni pregled v skladu s členoma 11(3) in 13(4) osnovne uredbe, ki je bil omejen na preverjanje možnosti, da se za vložnika odobri izvzetje iz veljavnih ukrepov, kakor so bili razširjeni.

1.4. Zainteresirane strani

(8) Komisija je o začetku delnega vmesnega pregleda uradno obvestila vložnika, predstavnike Malezije in Ljudske republike Kitajske ter združenje proizvajalcev Unije. Zainteresirane strani so imele možnost, da pisno predstavijo svoja stališča in da v roku, ki je določen v obvestilu o začetku, zahtevajo zaslišanje. Javil se je le vložnik. Zaslišanje ni bilo zahtevano.

(9) Da bi pridobila informacije, ki so po njenem mnenju potrebne za preiskavo, je Komisija vložniku poslala vprašalnik, vendar ta v predpisanem roku nanj ni odgovoril.

2. UMIK ZAHTEVKA IN ZAKLJUČEK POSTOPKA

(10) Vložnik je 18. junija 2013 umaknil zahtevek za delni vmesni pregled veljavnih ukrepov, kakor so bili razširjeni. Vložnik je trdil, da Komisiji ne more predložiti podatkov, ki jih je v vprašalniku zahtevala glede z njim povezanih podjetij. Poleg tega je vložnik trdil, da je rok za oddajo odgovorov na vprašalnik prekratek. Kljub temu pa ni vložil utemeljenega zahtevka za podaljšanje roka za predložitev odgovorov na vprašalnik.

(11) Komisija je glede na umik zahtevka preučila, ali bi bilo preiskavo v zvezi s pregledom upravičeno nadaljevati po uradni dolžnosti. Komisija ni ugotovila utemeljenih razlogov, da zaključek ne bi bil v interesu Unije. Na podlagi tega bi bilo treba preiskavo v zvezi s pregledom zaključiti.

(12) Zainteresirane strani so bile obveščene o nameri, da se preiskava v zvezi s pregledom zaključi, in so imele možnost predložiti pripombe. Komisija ni prejela pripomb.

(13) Zato se sklene, da bi bilo treba delni vmesni pregled protidampinških ukrepov, ki se uporabljajo za uvoz nekaterih pritrdilnih elementov iz železa ali jekla s poreklom iz Ljudske republike Kitajske, kakor so bili razširjeni na uvoz nekaterih pritrdilnih elementov iz železa ali jekla, poslanih iz Malezije, ne glede na to, ali so deklarirani kot izdelki s poreklom iz Malezije ali ne, zaključiti brez spremembe veljavnih protidampinških ukrepov, kakor so bili razširjeni –

SPREJEL NASLEDNJO UREDBO:

Člen 1

Delni vmesni pregled protidampinških ukrepov, ki se uporabljajo za uvoz nekaterih pritrdilnih elementov iz železa ali jekla s poreklom iz Ljudske republike Kitajske, kakor so bili razširjeni na uvoz nekaterih pritrdilnih elementov iz železa ali jekla, poslanih iz Malezije, ne glede na to, ali so deklarirani kot izdelki s poreklom iz Malezije ali ne, ki je bil uveden v skladu s členoma 11(3) in 13(4) Uredbe (ES) št. 1225/2009, se zaključi brez spremembe veljavnih protidampinških ukrepov, kakor so bili razširjeni.

Člen 2

Ta uredba začne veljati dan po objavi v Uradnem listu Evropske unije.

Ta uredba je zavezujoča v celoti in se neposredno uporablja v vseh državah članicah.

V Bruslju,

Za Svet

Predsednik

[1] UL L 343, 22.12.2009, str. 51.

[2] UL L 29, 31.1.2009, str. 1.

[3] UL L 275, 10.10.2012, str. 1.

[4] UL L 194, 26.7.2011, str. 6.

[5] UL C 134, 14.5.2013, str. 34.